b"\n_START_ARTICLE_\nHybrid Theory\n_START_SECTION_\nBakgrunn\n_START_PARAGRAPH_\nLinkin Park i sin kjente form ble startet i 1999, da Chester Bennington ble med i bandet. P\xc3\xa5 denne tiden kalte bandet seg Hybrid Theory med Mark Wakefield som vokalist. Wakefield sluttet fordi han mente at bandet ikke kom noen sted. P\xc3\xa5 samme tid sluttet Bennington i Grey Daze. Straks Bennington ble medlem, begynte bandet med innspilling av EP-en Hybrid Theory EP. Da bandet skiftet navn til Linkin Park, fikk debutalbumet tittelen Hybird Theory.\n_START_SECTION_\nInformasjon\n_START_PARAGRAPH_\nAlbumet inneholder kjente sanger som for eksempel \xc2\xabOne Step Closer\xc2\xbb og \xc2\xabCrawling\xc2\xbb. Albumet ble rost for \xc3\xa5 ha gjort rapcore-sjangeren kjent igjen. Mange av sangene var demoer som var laget av Mike Shinoda og Mark Wakefield. _NEWLINE_P\xc3\xa5 oppf\xc3\xb8lger-CD-en Reanimation hadde mange av sangene fra Hybrid Theory blitt remixet, men Reanimation solgte ikke like mye som Hybrid Theory, og Reanimation blir nevnt som Linkin Parks d\xc3\xa5rligste album. Albumet Reanimation har til tross for dette blitt sertifisert platina av RIAA._NEWLINE_Bandet har to vokalister, Chester Bennington, som synger rockevokalene, mens Mike Shinoda er bandets rapper. P\xc3\xa5 Hybrid Theory, og p\xc3\xa5 alle CD-ene bortsett fra Minutes to Midnight, synger Shinoda og Bennington sammen. \xc2\xabIn the End\xc2\xbb fra dette albumet er et godt eksempel p\xc3\xa5 hvordan Bennington og Shinoda synger sammen. Hovedsakelig rapper Mike Shinoda dette nummeret, men helt p\xc3\xa5 slutten synger Chester Bennington.\n_START_SECTION_\nSanger\n_START_PARAGRAPH_\nTekstene p\xc3\xa5 albumet er negativt ladet og handler om mye om voldtekt, depresjon og dop. Alle disse ideene fikk bandet fra Chester Bennington som hadde blitt voldtatt og mishandlet. Depresjonen som han fikk etterp\xc3\xa5, f\xc3\xb8rte til at han begynte \xc3\xa5 ta dop. Han ble kastet ut av skolen, begynte \xc3\xa5 jobbe p\xc3\xa5 Burger King, og m\xc3\xa5tte til avvenning for misbruket sitt. Da han kom fra avvenning ble han medlem av bandet Grey Daze. Sanger som \xc2\xabCrawling\xc2\xbb og \xc2\xabOne Step Closer\xc2\xbb er eksempler p\xc3\xa5 dette, og handler om sinne og frustrasjon._NEWLINE_Debutsingelen til Linkin Park var \xc2\xabOne Step Closer\xc2\xbb, en tung sang som er drevet av tunge gitarrytmer, blandet med tekno. Singelen ble spilt veldig mye p\xc3\xa5 MTV. Musikkvideoen ble filmet i Los Angeles' undergrunnsbane, og i noen av klippene kan man se stand-in bassisten Scott Koziol._NEWLINE_Den andre singlen til Linkin Park er \xc2\xabCrawling\xc2\xbb. Teksten handler om Chester Benningtons egen erfaring med barnemishandling, og hvordan det gjorde han svakere psykisk. Dette er tydelig p\xc3\xa5 videoen til singelen, der man i begynnelsen ser en kvinne, (Katelyn Rosaasen), som ser seg selv i speilet, og ser p\xc3\xa5 alle s\xc3\xa5rene sine etter at faren hennes har sl\xc3\xa5tt henne._NEWLINE_Den tredje singlen er \xc2\xabPapercut\xc2\xbb som handler om paranoia. I musikkvideoen kan man se bandet spille i et rom, men etterhvert begynner merkelige ting og skje, som at ansiktet til Rob Bourdon smelter._NEWLINE_\xc2\xabIn the End\xc2\xbb er den fjerde og siste singelen fra albumet. P\xc3\xa5 starten av sangen er det en pianointro, som f\xc3\xb8lges opp med rappingen til Mike Shinoda og Chester Bennington med metalvokal. Musikkvideoen ble filmet i Californias \xc3\xb8rkenen. \xc2\xabIn the End\xc2\xbb vant prisen for Best Rock Video p\xc3\xa5 MTV Video Music Awards i 2002.\n_START_SECTION_\nUtgivelse\n_START_PARAGRAPH_\nHybrid Theory ble gitt ut 24. oktober 2000 i USA. Etter at debutsingelen \xc2\xabOne Step Closer\xc2\xbb ble gitt ut, gikk albumet inn p\xc3\xa5 16.-plass p\xc3\xa5 Billboard 200 sent i 2000, og albumet ble sertifisert gull av RIAA fem uker etter at albumet ble gitt ut. I 2001 solgte albumet over 4,8 millioner, noe som gjorde at albumet var det mest solgte albumet i 2001 og det ble solgt cirka 100\xc2\xa0000 eksemplarer av albumet per uke tidlig i 2002. I 2005 ble albumet sertifisert diamant av RIAA for \xc3\xa5 ha solgt over 10 millioner eksemplarer i USA. Albumet har solgt over 24 millioner eksemplarer globalt. Dette gj\xc3\xb8r albumet til det best solgte Linkin Park-albumet. Senere ble den fjerde singelen utgitt. \xc2\xabIn the End\xc2\xbb klarte seg bra og f\xc3\xb8rte til at albumet kom p\xc3\xa5 2.-plass p\xc3\xa5 Billboard 200 rett bak Eminems The Eminem Show _NEWLINE_Special Edition_NEWLINE_I 2002 ble det gitt ut en to disk Special Edition av Hybrid Theory som inneholdt alle sangene fra albumet samt sangene fra EP-en In the End: Live & Rare som ble gitt ut i 2002.\n_START_SECTION_\nSenere utgivelser\n_START_PARAGRAPH_\nI 2002 ga Linkin Park ut sit f\xc3\xb8rste remix-album Reanimation. Bandet fikk med seg kjente artister som Jonathan Davis fra Korn, Aaron Lewis fra Staind, og Black Thought. P\xc3\xa5 mesteparten av sangene p\xc3\xa5 albumet var Chester Benningtons vokaler borte, og erstattet av gjesteartistenes bidrag. Reanimation var mer elektronika-inspirert enn Hybrid Theory. Neste utgivelse var Meteora var ikke like tungt som Hybrid Theory, og er mer elektronika inspirert. Deres tredje studioalbum Minutes to Midnight er mye roligere og bandet har for f\xc3\xb8rste gang hatt gitarsoloer i albumet og albumet tar mer inspirasjon fra alternativ rock enn metal."